seungwon929/Th-miracl huggingface dataset:
คณะศิลปศาสตร์ มหาวิทยาลัยสงขลานครินทร์

คณะศิลปศาสตร์ มหาวิทยาลัยสงขลานครินทร์ (Faculty of Liberal Arts, Prince of Songkla University) เป็นคณะที่จัดการเรียนการสอนและการค้นคว้าวิจัยทางด้านมนุษยศาสตร์ และสังคมศาสตร๋ ปัจจุบันดำเนินการเรียนการสอนทั้งในระดับปริญาตรี ปริญญาโท และปริญญาเอก

ประกอบไปด้วย 2 ภาควิชา คือ 
โทรศัพท์ 0-7428-6798 โทรสาร 0-7428-6762 E-mail : tunyaporn.g@psu.ac.th

จัดการเรียนการสอนด้านภาษาต่างประเทศให้แก่นักศึกษาหลักสูตรต่างๆ ในระดับปริญญาตรีของมหาวิทยาลัย โดยเน้นการศึกษาเพื่อพัฒนาทักษะการอ่าน การเขียน การฟัง การพูด ภาษาอังกฤษ ฝรั่งเศส เยอรมัน ญี่ปุ่น เขมร จีน เกาหลี มลายูและภาษาต่างประเทศอื่นๆ และจัดการเรียนการสอนหลักสูตรศิลปศาสตรบัณฑิต สาขาวิชาภาษาอังกฤษ สาขาวิชาภาษาจีนนอกจากนั้น ยังจัดการเรียนการสอนในระดับปริญญาโท หลักสูตรศิลปศาสตรมหาบัณฑิต สาขาวิชาการสอนภาษาอังกฤษเป็นภาษานานาชาติ ทั้งภาคปกติและภาคพิเศษ และหลักสูตรปรัชญาดุษฎีบัณฑิต สาขาวิชาการสอนภาษาอังกฤษเป็นภาษานานาชาติ ภาคปกติ โดยมุ่งเน้นความรู้ที่จำเป็นและการวิจัยด้านการเรียนการสอนภาษาอังกฤษ

โทรศัพท์ 0-7428-6722 โทรสาร 0-7428-6722 E-mail : phiangphen.s@psu.ac.th

จัดการเรียนการสอนหมวดวิชาศึกษาทั่วไปด้านมนุษยศาสตร์ สังคมศาสตร์ กีฬา พลศึกษา และนันทนาการ ให้แก่นักศึกษาระดับปริญญาตรีในหลักสูตรต่างๆ ของมหาวิทยาลัยเพื่อเสริมสร้างให้นักศึกษามีความรอบรู้ มีทักษะ ทัศนะกว้างไกล เข้าใจธรรมชาติแวดล้อม สภาพสังคม เข้าใจตนเองและผู้อื่น พร้อมทั้งสามารถปรับตัวและดำรงชีวิตอยู่ในสังคมได้อย่างมีคุณภาพ และจัดการเรียนการสอนหลักสูตรศิลปศาสตรบัณฑิต สาขาวิชาภาษาและภาษาไทยประยุกต์ และสาขาชุมชนศึกษา นอกจากนั้นยังจัดการเรียนการสอนในระดับปริญญาโท หลักสูตรศิลปศาสตรมหาบัณฑิต สาขาวิชาพัฒนามนุษย์และสังคม ทั้งภาคปกติและภาคพิเศษ สาขาวิชาภาษาไทยและภาษาไทยประยุกต์ ภาคปกติ และหลักสูตรปรัชญาดุษฎีบัณฑิต สาขาวิชาพัฒนามนุษย์และสังคม ภาคปกติ
อารยา (วิดีโอเกม)

อารยา เป็นเกมส์ไทยของบริษัท MAD Virtual Reality Studio เป็นเกมส์แนวสยองขวัญ-ผจญภัย ผลิตออกมาในวันที่ 24 พฤศจิกายน พ.ศ. 2559 ให้ผู้เล่นสามารถทำภารกิจไขคดีปริศนาต่างๆและค้นหาอารยาที่หายตัวไปในโรงพยาบาล และผู้เล่นสามารถเล่นตัวละครทั้ง 3 คน เพื่อที่จะสืบค้นหาความลับในโรงพยาบาล
ทางหลวงแผ่นดินหมายเลข 3422

ทางหลวงแผ่นดินหมายเลข 3422 สายลาดบัวหลวง - อำเภอสองพี่น้อง เป็นทางหลวงแผ่นดินในจังหวัดพระนครศรีอยุธยา นครปฐม และสุพรรณบุรี รูปแบบถนนเป็นรูปแบบชนิด 4 ช่องจราจร ไปกลับ ฝั่งละ 2 ช่อง โดยจุดเริ่มต้นอยู่ที่สามแยกลาดบัวหลวง จุดตัดทางหลวงแผ่นดินหมายเลข 340 เข้าเขตอำเภอบางเลน จังหวัดนครปฐม และเข้าเขตอำเภอสองพี่น้อง จังหวัดสุพรรณบุรี ผ่านทางเข้าวัดไผ่โรงวัว ข้ามแม่น้ำท่าจีน และสิ้นสุดสายทางที่สามแยกหน้าที่ว่าการอำเภอสองพี่น้อง จุดตัดทางหลวงแผ่นดินหมายเลข 3260 รวมระยะทาง 32.4 กิโลเมตร
ถนนเฉลิมบูรพาชลทิต

ถนนเฉลิมบูรพาชลทิต หรือ ทางหลวงชนบทสาย รย.4036 เป็นถนน 2 เลนสวนทางกัน ถนนบางส่วนในอดีตเคยเป็นทางหลวงเดิม และ มีการสร้างเพิ่มเติมเพื่อเชื่อมถนนเข้าด้วยกัน ถนนเส้นนี้จัดสร้างโดยกรมทางหลวงชนบท กระทรวงคมนาคม ครอบคลุมตั้งแต่ชลบุรี แหลมแม่พิมพ์ จังหวัดระยอง จันทบุรี ไปจนถึงจังหวัดตราด เป็นถนนเพื่อการท่องเที่ยวชายฝั่งทะเลระดับสากลอย่างยั่งยืน (Scenic Route) และช่วยลดปริมาณรถในถนนสุขุมวิท โดยถนนสายนี้มีจุดเริ่มต้นบริเวณสามแยกซากมะกรูด จุดตัดทางหลวงแผ่นดินหมายเลข 3161 เลาะไปตามแนวชายทะเลระยอง จากนั้นขึ้นสะพานประแสร์สิน ข้ามปากน้ำประแส ผ่านหาดคุ้งวิมาน จุดชมวิวเนินนางพญา ขึ้นสะพานสมเด็จพระเจ้าตากสินมหาราช (สะพานแหลมสิงห์) ข้ามปากแม่น้ำจันทบุรี ผ่านคุกขี้ไก่ แล้วเลาะไปตามแนวชายทะเลแหลมสิงห์ แล้วสิ้นสุดที่สามแยกเฉลิมบูรพาชลทิต จุดตัดทางหลวงแผ่นดิน 3149 รวมระยะทาง 100 กิโลเมตร ถนนเฉลิมบูรพาชลทิตนอกจากจะเป็นถนนที่เหมาะกับการขับรถเล่นชมวิวแล้ว ยังเหมาะที่จะมาปั่นจักรยานชมวิว มีเลนของจักรยานโดยเฉพาะที่บริเวณไหล่ทาง
ภัทรศยา ยงรัตนมงคล

ภัทรศยา ยงรัตนมงคล (ชื่อเล่น:มิ้นท์) เป็นนักแสดงและนางแบบหญิงชาวไทย เกิดเมื่อวันที่ 12 มกราคม พ.ศ. 2536 จบการศึกษาระดับมัธยมศึกษาจาก Harrow International School และจบปริญญาตรีสาขา Fashion Marketing จาก Raffles International College และ (วิทยาลัยนานาชาติราฟเฟิลส์) ปริญญาโทจาก London College of Fashion สาขา (Psychology for Fashion Professional)
สุรพล อิสรไกรศีล

นายแพทย์สุรพล อิสรไกรศีล แพทย์เชี่ยวชาญด้านมะเร็งโรคเลือดที่มีชื่อเสียงเป็นที่รู้จักและยอมรับของแพทย์ไทย และแพทย์ต่างชาติ และท่านยังเป็นราชบัณฑิตยสภาอีกด้วย 
ศาสตราจารย์ นายแพทย์สุรพล อิสรไกรศีล เกิดเมื่อวันที่ 18 กรกฎาคม พ.ศ. 2493 ที่อำเภอดำเนินสะดวก จังหวัดราชบุรี เป็นบุตรชายคนโตของนายกิมฮง และนางสมพร อิสรไกรศีล มีพี่น้องทั้งหมด 4 คน

สมรสกับรองศาสตราจารย์แพทย์หญิงรัตนา อิสรไกรศีล มีบุตรและธิดาทั้งหมด 3 คน คือ นางสาวฤชุตา อิสรไกรศีล, นางสาววิชญา อิสรไกรศีล และนายแพทย์ภคภณ อิสรไกรศีล

สำเร็จการศึกษาระดับประถมศึกษาจากโรงเรียนวัดอมรญาติสมาคม อำเภอดำเนินสะดวก จังหวัดราชบุรี, ระดับมัธยมศึกษาตอนต้นจากโรงเรียนเมธีชุณหะวัณวิทยาลัย อำเภอบางคนที จังหวัดสมุทรสงคราม, ระดับมัธยมศึกษาตอนปลายจากโรงเรียนเตรียมอุดมศึกษา และระดับปริญญาตรีที่คณะวิทยาศาสตร์ และคณะแพทยศาสตร์ ศิริราชพยาบาลเมื่อปี พ.ศ. 2515 และ 2517 ตามลำดับ จากนั้นจึงได้รับวุฒิบัตรผู้เชี่ยวชาญเฉพาะทางสาขาอายุรศาสตร์ แพทยสภาในปี พ.ศ. 2521 ก่อนที่จะไปศึกษาต่อที่ University of Ulm ประเทศสหพันธ์สาธารณรัฐเยอรมนี และได้รับประกาศนียบัตร ในสาขา Experimental Hematology เมื่อปี พ.ศ. 2525 ต่อมาจึงได้รับประกาศนียบัตรจาก Fred Hutchinson Cancer Research Center มหาวิทยาลัยวอชิงตัน ซีแอตเทิล สหรัฐอเมริกา เมื่อปี พ.ศ. 2529 และได้รับการอนุมัติให้เป็นผู้เชี่ยวชาญเฉพาะทางสาขาเวชศาสตร์ครอบครัวเมื่อปี พ.ศ. 2528

นายแพทย์สุรพล อิสรไกรศีล ดำรงตำแหน่งศาสตราจารย์ ระดับ 11 สาขาวิชาโลหิตวิทยา ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล เป็นผู้อำนวยการศูนย์ปลูกถ่ายไขกระดูกจุฬาภรณ์ , ผู้อำนวยการศูนย์โลหิตวิทยา โรงพยาบาลวัฒโนสถ และแพทย์ผู้เชี่ยวชาญทางด้านโรคเลือด โรงพยาบาลธนบุรี
โกลเดนเมียนมาร์แอร์ไลน์

โกลเดนเมียนมาร์แอร์ไลน์ () เป็นสายการบินสัญชาติพม่า ให้บริการเที่ยวบินทั้งภายในและระหว่างประเทศ ก่อตั้งในเดือนสิงหาคม ค.ศ. 2012 โดยผู้ลงทุน 15 ราย หนึ่งในนั้นคือ ประธานของซีบีแบงก์และเมียนมาโกลเดนสตาร์ สายการบินเริ่มให้บริการในเดือนมกราคม ค.ศ. 2013 โดยใช้เครื่องบินแอร์บัส เอ320 หนึ่งลำ และมีแผนจะซื้อลำใหม่ทุก ๆ ครึ่งปี แต่ในที่สุดก็ไม่ได้ทำตามแผนดังกล่าว
"สถิติเดือนมิถุนายน ค.ศ. 2016:"
ฟุตบอลชิงแชมป์แห่งชาติอาเซียน 2016 นัดชิงชนะเลิศ

การแข่งขันฟุตบอลชิงแชมป์แห่งชาติอาเซียน 2016 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์แห่งชาติอาเซียน 2016 จัดขึ้นโดย สหพันธ์ฟุตบอลอาเซียน (เอเอฟเอฟ).

นัดชิงชนะเลิศเป็นการแข่งขันในระบบสองนัดรูปแบบเหย้าและเยือนระหว่าง อินโดนีเซีย และ ไทย. เลกแรกแข่งขันที่ สนามกีฬาปากันซารี ใน โบกอร์ เมื่อวันที่ 14 ธันวาคม พ.ศ. 2559, ในขณะที่เลกที่สองแข่งขันที่ ราชมังคลากีฬาสถาน ใน กรุงเทพมหานคร เมื่อวันที่ 17 ธันวาคม พ.ศ. 2559.

ก่อนการแข่งขัน, ทีมชาติอินโดนีเซียผ่านเข้าสู่นัดชิงชนะเลิศเป็นสมัยที่สี่ (2000, 2002, 2004 และ 2010) โดยทั้งสี่ครั้งได้ตำแหน่งรองชนะเลิศ ทีมชาติไทยได้ผ่านเข้าสู่นัดชิงชนะเลิศฟุตบอลชิงแชมป์แห่งชาติอาเซียนเป็นสมัยที่เจ็ด (1996, 2000, 2002, 2007, 2008, 2012 และ 2014), ทีมชาติไทยสมารถชนะเลิศทัวร์นาเมนต์นี้ถึงสี่ครั้งด้วยกัน (1996, 2000, 2002 และ 2014).

"หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงชนะเลิศจะเป็นตัวเลขแรกขึ้นมาก่อน (H: เหย้า; A: เยือน)."
เทศมณฑลแฮแว็ช

แฮแว็ช () เป็นเทศมณฑลทางตอนเหนือของประเทศฮังการี ตั้งอยู่ระหว่างแม่น้ำทิสซอกับมาตรอ และภูเขาบึกก์ มีพรมแดนติดกับเทศมณฑลแป็ชต์, เทศมณฑลโนกราด, เทศมณฑลโบร์โชด-ออบออูย-แซ็มเปลน และเทศมณฑลยาส-น็อจกุน-โซลโนก ศูนย์กลางของเทศมณฑลอยู่ที่เมืองแอแกร์
นมตราหมี

นมตราหมี () เป็นยี่ห้อนมผงและเครื่องดื่มนมที่เริ่มวางจำหน่ายในปี พ.ศ. 2519 โดยบริษัทเนสท์เล่ วางจำหน่ายในหลายพื้นที่ของเอเชียตะวันออกเฉียงใต้ สำหรับในประเทศไทย ผลิตภัณฑ์นมผงตราหมีอยู่ในความดูแลของเนสท์เล่ (ประเทศไทย) ส่วนผลิตภัณฑ์นมพร้อมดื่ม (นมสเตอริไลส์ และเครื่องนมไขมันต่ำ ตราหมี โกลด์) อยู่ในความดูแลของเฟรเชอร์แอนด์นีฟ (เอฟแอนด์เอ็น) ในเครือทีซีซีฯ
วงกลมอาร์กติก

วงกลมอาร์กติก () คือวงกลมละติจูดที่อยู่เหนือที่สุด ในบรรดา 5 วงกลมละติจูดหลักบนแผนที่โลก พื้นในในบริเวณนี้เรียกว่าอาร์กติก ด้านเหนือสุดของวงกลม มีปรากฏการณ์ที่ดวงอาทิตย์จะอยู่เหนือของฟ้าตลอดเวลาต่อเนื่องกัน 24 ชั่วโมง อย่างน้อยปีละหนึ่งครั้ง ทำให้สามารถมองเห็นดวงอาทิตย์ได้แม้ในเวลากลางคืน และมีปรากฏการณ์ที่ดวงอาทิตย์ลับขอบฟ้าตลอดเวลาต่อเนื่องกัน 24 ชั่วโมง อย่างน้อยปีละ 1 ครั้ง ทำให้ไม่สามารถเห็นดวงอาทิตย์ได้แม้ในเวลากลางวัน ปรากฏการณ์เกิดขึ้นที่ขั้วโลกใต้เช่นกัน

ตำแหน่งของวงกลมอาร์กติก ไม่ใช่ตำแหน่งที่คงที่ จนถึงวันที่ ตำแหน่งอยู่ที่ เหนือเส้นศูนย์สูตร ตำแหน่งนี้ขึ้นอยู่กับการเอียงของแกนโลก ซึ่งมีค่าไม่คงที่ ผันแปรประมาณ 2 องศา ตลอด 40,000 ปีที่ผ่านมานี้ เป็นผลมาจากแรงกระทำจากการโคจรรอบโลกของดวงจันทร์ ทำให้ตำแหน่งของวงกลมอาร์กติกไม่คงที่ ผลที่ตามมาคือ ตำแหน่งของวงกลมอาร์กติกขณะนี้ขยับขึ้นไปทางเหนือ ปีละ 15 เมตร
จักรพรรดิโคอัง

จักรพรรดิโคอัง () จักรพรรดิองค์ที่ 6 แห่งราชวงศ์ญี่ปุ่นครองสิริราชสมบัติระหว่าง 392 ปีก่อนคริสตกาล – 291 ปีก่อนคริสตกาล (พ.ศ 151-พ.ศ 252)

จักรพรรดิโคอังถูกจัดเป็นหนึ่งในเก้าจักรพรรดิในตำนานเนื่องจากเรื่องราวของพระองค์มีน้อยมากแทบจะไม่มีหลงเหลือ

จักรพรรดิโคอังขึ้นสืบราชบัลลังก์เมื่อ 392 ปีก่อนคริสตกาล(พ.ศ 151) ภายหลังจากการเสด็จสวรรคตของ จักรพรรดิโคโช จักรพรรดิองค์ที่ 6 พระราชบิดาหลังจากนั้นไม่นานได้มีการประกอบพิธีราชาภิเษกที่พระราชวังหลวงเมืองนะระ

จักรพรรดิโคอังเสด็จสวรรคตเมื่อวันที่ 15 เมษายน 291 ปีก่อนคริสตกาล(พ.ศ 252) โดย จักรพรรดิโคเร ได้ขึ้นสืบราชบัลลังก์ต่อมา
จักรพรรดิโคเร

จักรพรรดิโคเร () จักรพรรดิองค์ที่ 7 แห่งราชวงศ์ญี่ปุ่นครองสิริราชสมบัติระหว่าง 15 เมษายน 291 ปีก่อนคริสตกาล – 27 มีนาคม 215 ปีก่อนคริสตกาล(พ.ศ 252-พ.ศ 328)

จักรพรรดิโคเรขึ้นสืบราชบัลลังก์ต่อจากจักรพรรดิโคอังเมื่อวันที่ 15 เมษายน 291 ปีก่อนคริสตกาล(พ.ศ 252) โดยได้มีพิธีราชาภิเษกที่พระราชวังหลวงนะระเมื่อวันที่ 19 กุมภาพันธ์ 290 ปีก่อนคริสตกาล(พ.ศ 251)

จักรพรรดิโคเรเสด็จสวรรคตเมื่อวันที่ 27 มีนาคม 215 ปีก่อนคริสตกาล(พ.ศ 328) ที่พระราชวังหลวงนะระ
จักรพรรดิโคเง็ง

จักรพรรดิโคเง็ง () จักรพรรดิองค์ที่ 8 แห่งราชวงศ์ญี่ปุ่นครองสิริราชสมบัติระหว่าง 27 มีนาคม 215 ปีก่อนคริสตกาล – 14 ตุลาคม 158 ปีก่อนคริสตกาล

จักรพรรดิโคเง็งเสด็จขึ้นสืบราชบัลลังก์เมื่อวันที่ 27 มีนาคม 215 ปีก่อนคริสตกาลภายหลังการเสด็จสวรรคตของ จักรพรรดิโคเร โดยได้มีการประกอบพิธีราชาภิเษกขึ้นเมื่อวันที่ 21 กุมภาพันธ์ 214 ปีก่อนคริสตกาล

จักรพรรดิโคเง็งเสด็จสวรรคตเมื่อวันที่ 14 ตุลาคม 158 ปีก่อนคริสตกาลที่พระราชวังหลวงนะระหลังจากครองสิริราชสมบัติได้ 57 ปี
จักรพรรดิชูไอ

จักรพรรดิชูไอ ( , ) จักรพรรดิองค์ที่ 14 แห่งราชวงศ์ญี่ปุ่นครองสิริราชสมบัติระหว่าง 11 กุมภาพันธ์ ค.ศ. 192 – 8 มีนาคม ค.ศ. 200 (พ.ศ. 735 - พ.ศ. 743)

จักรพรรดิชูไอเป็นจักรพรรดิองค์แรกนับแต่สถาปนาราชวงศ์ที่มิได้เป็นพระโอรสของจักรพรรดิองค์ก่อนเนื่องจากพระบิดาของจักรพรรดิชูไอคือ เป็นพระโอรสของ จักรพรรดิเคโก จักรพรรดิองค์ที่ 12 แต่สิ้นพระชนม์ไปก่อนครองราชบัลลังก์ทำให้ราชบัลลังก์ตกมาอยู่ที่พระอนุชาต่างพระมารดาของเจ้าชายโอสึซึ่งขึ้นสืบราชบัลลังก์ต่อมาเป็น จักรพรรดิเซมุ

เมื่อจักรพรรดิเซมุผู้เป็นพระปิตุลา (อา) เสด็จสวรรคตที่พระราชวังหลวงนะระเมื่อ ค.ศ. 191 (พ.ศ. 734) สายราชสกุลของจักรพรรดิเซมุจึงสิ้นสุดลงราชบัลลังก์จึงตกมาอยู่ที่พระโอรสของเจ้าชายโอสึผู้เป็นพระราชนัดดาซึ่งต่อมาคือ จักรพรรดิชูไอ

จักรพรรดิชูไอเสด็จสวรรคตเมื่อวันที่ 8 มีนาคม ค.ศ. 200 (พ.ศ. 743) ทำให้ จักรพรรดินีจิงงุ จักรพรรดินีในอดีตจักรพรรดิชูไอซึ่งขณะนั้นกำลังทรงพระครรภ์พระราชโอรสองค์เดียวของอดีตจักรพรรดิชูไอที่ต่อมาคือ จักรพรรดิโอจิง จักรพรรดิองค์ที่ 15 ต้องเป็นผู้สำเร็จราชการแผ่นดินอยู่นานถึง 68 ปี
มินิตซาลาแมนเดอร์

มินิตซาลาแมนเดอร์ หรือ ปิกมีซาลาแมนเดอร์ หรือ เม็กซิกันปิกมีซาลาแมนเดอร์ () เป็นสัตว์สะเทินน้ำสะเทินบกจำพวกจิ้งจกน้ำหรือซาลาแมนเดอร์ จัดอยู่ในสกุล "Thorius" (/ทอ-ริ-อุส/) จัดอยู่ในวงศ์ Plethodontidae หรือซาลาแมนเดอร์ไม่มีปอด

เป็นซาลาแมนเดอร์ขนาดเล็ก จัดได้ว่าเป็นซาลาแมนเดอร์ขนาดเล็กที่สุดในโลก เนื่องจากเมื่อโตเต็มที่มีขนาดไม่เกินไม้ขีดไฟ และถือได้ว่าเป็นสัตว์สี่เท้ามีหางที่มีขนาดเล็กที่สุดในโลกด้วย ซึ่งถือว่าผิดปกติสำหรับสัตว์ประเภทนี้

ซาลาแมนเดอร์ในสกุลนี้มีถิ่นกำเนิดเฉพาะในเม็กซิโกที่เดียวในโลกเท่านั้น โดยพบในรัฐเบรากรุซ, รัฐปวยบลา, รัฐเกร์เรโร และรัฐวาฮากา ที่อยู่ตอนใต้ของประเทศ โดยถูกค้นพบครั้งแรกเมื่อศตวรรษที่ 19 โดยถูกเข้าใจแต่ทีแรกว่าเป็นสัตว์เพียงชนิดเดียวนานถึง 75 ปี จนกระทั่งมีการแยกออกเป็นชนิดต่าง ๆ ได้อีก 9 ชนิด ระหว่างปี ค.ศ. 1940–ค.ศ. 1960 และต่อมาในยุคปัจจุบัน นักวิทยาศาสตร์ด้านวิทยาสัตว์เลื้อยคลานและสัตว์สะเทินน้ำสะเทินบกได้ค้นพบชนิดใหม่อีก 3 ชนิด รวมเป็นทั้งสิ้นเกือบ 30 ชนิด ทั้งนี้เนื่องจากเป็นสัตว์ขนาดเล็ก ยากจะแยกแยะออกจากลักษณะภายนอก กอรปกับเป็นสัตว์ที่หายาก อยู่ในสภาวะใกล้สูญพันธุ์หรือเสี่ยงต่อการถูกคุกคามแทบทุกชนิด ไม่มีการค้นพบมานานหลายสิบปีแล้ว โดยตัวสุดท้ายที่พบพบที่เทือกเขาอันห่างไกลในรัฐวาฮากา และเป็นซาลาแมนเดอร์ที่อาศัยอยู่เฉพาะดินแดนที่ราบสูงของเม็กซิโก

โดยนักวิทยาศาสตร์ทำการแยกแยะชนิดได้โดยการศึกษาด้วยการวิเคราะห์ทางโมเลกุล, การจัดเรียงดีเอ็นเอ, การประกอบดิจิตัล, เอกซเรย์ ตลอดจนการวิเคราะห์ทางสถิติทางกายวิภาคทั้งภายในและภายนอกลำตัว

ปัจจุบัน (ค.ศ. 2016) มีทั้งสิ้น 29 ชนิด
เจ้าชายมุเนะตะกะ

เจ้าชายมุเนะตะกะ ( , ) โชกุนลำดับที่ 6 แห่งรัฐบาลโชกุนคะมะกุระดำรงตำแหน่งระหว่าง ค.ศ. 1252 – ค.ศ. 1266

เจ้าชายมุเนะตะกะประสูติเมื่อวันที่ 15 ธันวาคม พ.ศ. 1785 เป็นพระราชโอรสองค์ที่ 3 ใน จักรพรรดิโกะ-ซะงะ จักรพรรดิองค์ที่ 3 ที่ประสูติแต่ ไทระ โนะ มุเนะโกะ

ใน พ.ศ. 1795 คุโจ โยะริสึงุ โชกุนลำดับที่ 5 ถูกปลดออกจากตำแหน่งทำให้ตำแหน่งโชกุนว่างลง ตระกูลโฮโจ ซึ่งเป็นตระกูลชิกเก็งหรือตระกูลผู้สำเร็จราชการได้ส่งสาส์นไปยังราชสำนักเพื่อขอเจ้าชายมาเป็นโชกุนซึ่งทางราชสำนักได้ส่งเจ้าชายมุเนะตะกะพระชนมายุเพียง 10 พรรษามาเป็นโชกุนแต่ก็เป็นเพียงโชกุนหุ่นเชิดเพราะอำนาจที่แท้จริงยังคงอยู่ที่ตระกูลโฮโจ

เจ้าชายมุเนะตะกะถูกปลดออกจากตำแหน่งเมื่อ พ.ศ. 1809 ขณะพระชนมายุเพียง 24 พรรษาและได้แต่งตั้งให้เจ้าชายโคะเระยะซุพระชนมายุเพียง 2 พรรษาพระโอรสในเจ้าชายมุเนะตะกะขึ้นเป็นโชกุนลำดับที่ 7
ผลงานเพลงของมารูนไฟฟ์

มารูนไฟฟ์ วงดนตรีป็อปร็อกอเมริกันออกสตูดิโออัลบั้มมาแล้ว 5 อัลบั้ม อัลบั้มบันทึกการแสดงสด 3 อัลบั้ม อัลบั้มรวมเพลง 2 อัลบั้ม อัลบั้มรีมิกซ์ 1 อัลบั้ม อีพี 3 ชุด ซิงเกิล 19 ซิงเกิล ซิงเกิลวิทยุ 4 ซิงเกิล และมิวสิกวิดีโอ 23 เรื่อง วงก่อตั้งขึ้นในปี ค.ศ. 1994 ในชื่อคาราส์ฟลาวเออส์ขณะกำลังเรียนชั้นไฮสกูล สมาชิกวงขณะนั้น ได้แก่ แอดัม เลอวีน เจสซี คาร์ไมเคิล มิกกี แมดเดน และไรอัน ดูซิก ออกอัลบั้มสังกัดอิสระชื่อ "วีไลก์ดิกกิง" ในปี ค.ศ. 1995 จากนั้นในปี ค.ศ. 1998 พวกเขาเซ็นสัญญารีพรีซเรเคิดส์ และออกอัลบั้ม"เดอะโฟร์ธเวิลด์"ในปี ค.ศ. 1997 หลังจากอัลบั้มมีการตอบรับที่ไม่ดี วงแยกทางกันและเข้าเรียนระดับวิทยาลัย ในปี ค.ศ. 2000 วงกลับมารวมตัวกันและเพิ่มสมาชิก เจมส์ วาเลนไทน์ และเริ่มวงดนตรีอีกครั้งในชื่อ มารูนไฟฟ์

มารูนไฟฟ์เซ็นสัญญากับสังกัดอ็อกโทนเรเคิดส์ และออกอัลบั้มแรกในปี ค.ศ. 2002 ชื่อ"ซองส์อะเบาต์เจน" ออกเมื่อเดือนมิถุนายน ซิงเกิลแรกจากอัลบั้มชื่อ "ฮาร์ดเดอร์ทูบรีด" ถูกเปิดบ่อยครั้ง และทำให้อัลบั้มขึ้นถึงอันดับที่ 6 บนชาร์ต"บิลบอร์ด" 200 ซิงเกิลที่สองและสาม "ดิสเลิฟ" และ "ชีวิลบีเลิฟด์" เป็นซิงเกิลยอดนิยมทั่วโลกในปี ค.ศ. 2004 อัลบั้มมีซิงเกิล 5 ซิงเกิล หลังจากนั้นสองสามปี วงทัวร์สนับสนุนอัลบั้ม"ซองส์อะเบาต์เจน" และออกอัลบั้มบันทึกการแสดงสดสองจน ได้แก่ "1.22.03.อะคูสติก" (2004) และ"ไลฟ์ – ฟรายเดย์เดอะเทอร์ทีนธ์" (2005)

ในปี ค.ศ. 2006 มือกลอง ไรอัน ดูซิก ลาออกจากวงและแทนที่ตำแหน่งดังกล่าวด้วย แมตต์ ฟลินน์ และบันทึกอัลบั้มที่สอง "อิตโวนต์บีซูนบีฟอร์ลอง" ในต้นปี ค.ศ. 2007 อัลบั้มออกจำหน่ายในเดือนพฤษภาคม และขึ้นอันดับ 1 บนชาร์ต"บิลบอร์ด" 200 อัลบั้มมีซิงเกิล 5 ซิงเกิล ซิงเกิลแรก "เมกส์มีวันเดอร์" กลายเป็นซิงเกิลอันดับหนึ่งเพลงแรกของวงบนชาร์ต"บิลบอร์ด"ฮอต 100 อัลบั้มที่สามชื่อ "แฮนส์ออลโอเวอร์" ออกจำหน่ายในเดือนกันยายน ค.ศ. 2010 ขึ้นอันดับ 2 บนชาร์ต"บิลบอร์ด" 200 ซิงเกิลแรก "มีเซอรี" เป็นซิงเกิลติด 15 อันดับแรกบนชาร์ต"บิลบอร์ด"ฮอต 100 ขณะที่ซิงเกิลที่สี่ "มูฟส์ไลก์แจกเกอร์" เป็นซิงเกิลอันดับหนึ่งบนชาร์ต"บิลบอร์ด"ฮอต 100 เพลงที่สองของวง วงออกสตูดิโออัลบั้มที่สี่ "โอเวอร์เอกซ์โพสด์" ในเดือนมิถุนายน ค.ศ. 2012 อัลบั้มขึ้นอันดับที่สองบนชาร์ต"บิลบอร์ด" 200 ซิงเกิล 2 ซิงเกิลแรก "เพย์โฟน" และ "วันมอร์ไนต์" ติดสองอันดับแรกบนชาร์ต"บิลบอร์ด"ฮอต 100 และเป็นที่นิยมในต่างประเทศ เพลง "วันมอร์ไนต์" ขึ้นอันดับหนึ่งเป็นเพลงที่สามของวง ซิงเกิลที่สาม "เดย์ไลต์" เป็นซิงเกิลติดสิบอันดับแรกในสหรัฐอเมริกาและแคนาดา และขึ้นสี่สิบอันดับแรกในหลายประเทศทั่วโลก ในเดือนกันยายน ค.ศ. 2014 วงออกอัลบั้มที่ห้า "ไฟฟ์" ขึ้นอันดับหนึ่งบนชาร์ต"บิลบอร์ด" 200 ซิงเกิลแรก "แม็ปส์" ติดอันดับที่ 6 บนชาร์ต"บิลบอร์ด"ฮอต 100 ซิงเกิลที่สอง "แอนิมัลส์" ขึ้นอันดับที่ 3 และซิงเกิลที่สาม "ชูการ์" ขึ้นอันดับที่ 2 อัลบั้ม"ไฟฟ์"ยังออกจำหน่ายในรูปแบบไซน์แพ็กแบบจำกัดจำนวนด้วย
Desoutter Tools

Desoutter Industrial Tools ก่อตั้งขึ้นในปี ค.ศ. 1914 และมีสำนักงานใหญ่ในประเทศฝรั่งเศสเป็นผู้ผลิตในอุตสาหกรรมการประกอบเครื่องใช้ไฟฟ้าและนิวเมติก ซึ่งมีจำหน่ายผลิตภัณฑ์และบริการกว่า 170 ประเทศผ่านทาง 20 หน่วยธุรกิจ ซึ่งเครื่องมือ Desoutter มีการใช้งานในสาขาต่าง ๆ เช่น การบินและอวกาศ อุตสาหกรรมยานยนต์ รถยนต์สำหรับนั่งและบรรทุก ออฟโร้ด อุตสาหกรรมทั่วไป.

ในปี 1989 บริษัท Georges Renault ได้รวมกิจการกับ บรัษัท Desoutter Tools รวมทั้งบริษัท Seti-Tec ในปี 2011 ซึ่งทั้ง 2 บริษัท เป็นบริษัทสัญชาติฝรั่งเศส นอกจากนี้ยังมีบริษัท American Tech-motive ในปี 2005 และ Swedish Scan Rotor ในปี 2004 อีกด้วย.

Marcel Desoutter ซึ่งเป็นหนึ่งในห้าพี่น้อง Desoutter เป็นนักบิน เมื่อเขาสูญเสียขาจากเหตุเครื่องบินตก, เขาได้รับการใส่ "อวัยวะเทียมทำจากไม้ที่ไม่สะดวกสบาย" Charles น้องชายของเขาได้ช่วยให้เขาสามารถเดินได้อีกครั้งด้วยการออกแบบขาเทียมต้นแบบชนิดใหม่ ที่ทำมาจากดูราลูมิน ซึ่งเป็นขาเทียมแบบแรกที่ทำจากโลหะ เบากว่าและควบคุมได้ง่ายกว่าขาเทียมไม้, Marcel กลับขึ้นบินได้อีกครั้งในปีถัดมา.

นวัตกรรมนี้เได้รับความสนใจจากบุคคลอื่นๆ ที่ต้องการขาเทียมที่มีน้ำหนักเบากว่า; และทำให้เกิดการก่อตั้งบริษัท Desoutter โดย Marcel Desoutter.

จากเริ่มแรก Desoutter จำเป็นต้องพัฒนาเครื่องมือนูเมติกที่เฉพาะเจาะจงเพื่อให้แน่ใจว่าชิ้นส่วนอะลูมิเนียมของแขนขาเทียมจะถูกเจาะได้อย่างมีประสิทธิภาพ.

เพื่อปรับตัวให้เข้ากับการพัฒนาที่หลากหลายในการผลิต บริษัทได้มีความเชี่ยวชาญในด้านนี้จนทำให้ในปี ค.ศ. 1950 พวกเขาตัดสินใจที่จะทำให้ธุรกิจของตนเองแต่เพียงผู้เดียว.

แนวคิดดั้งเดิมของสัญลักษณ์นี้เป็นของ Charles Cunliffe ซึ่งเป็นผู้บริหารในแผนกโฆษณาของ Desoutterมานานหลายปีหลังสงครามโลกครั้งที่สอง นี่เป็นช่วงเวลาของการเติบโต โดยเฉพาะอย่างยิ่งจากการพัฒนาผลิตภัณฑ์ใหม่ๆ ที่หลากหลาย การเปิดตัวของพวกเขามาพร้อมกับเรื่องราวในแคมเปญโฆษณาที่นำเสนอผ่านเครื่องหมายเล็กๆ ในชุดหมีของคนงาน ที่เป็นหัวม้า.

แนวคิดเกี่ยวกับแรงม้านี้ได้รับการพัฒนาในโฆษณาของแบรนด์ต่างๆ มากว่ายี่สิบปี บอร์ดกรรมการบริหารในเวลานั้นถึงกับตัดสินใจให้เป็นศูนย์รวมของอัตลักษณ์ของบริษัท

ในปี ค.ศ. 1973, หัวม้าได้ถูกรวมเข้ากับสคริปต์โลโก้ของ Desoutter ที่เป็นลายมือของ Louis Albert Desoutter, หนึ่งในผู้ก่อตั้งบริษัท.

เพื่อแสดงถึงวาระครบรอบหนึ่งร้อยปีของแบรนด์ สัญลักษณ์ได้มีออกแบบกราฟิกให้ร่วมสมัยมากขึ้น.
พระยาภักดีภูธร (ชื่น ภักดีกุล)

พลตรีพระยาภักดีภูธร (ชื่น ภักดีกุล) (, ย่อ: Maj Gen) เกิด วันที่ 16​ ก.ค. พ.ศ. 2417 ที่ กรุงเทพมหานคร เป็นบุตรชายคนสุดท้องในจำนวนพี่น้องทั้งหมดของพลตรีพระยาภักดีภูธร (นิล)

ชื่น ภักดีกุล ขณะนั้นเป็น หลวงสุรยุทธโยธาหาญ สมรสกับ เอลีซาเบท (จอนสัน) ภักดีกุล (Elisabeth Johnson Bhakdikul) มีบุตรชาย 4 คน คนโต ร้อยเอก หลวงชิตวีร์วสุนทรา (ชิตวีร์ ภักดีกุล) และด.ช. เมรุสวัง (ถึงแก่กรรม) ทั้งคู่เกิด เซนต์ปีเตอร์สเบิร์ก ประเทศรัสเซีย ส่วนน้องอีก 2 คน พลโท บุศรินทร์ ภักดีกุล , และ ร้อยโท เอกรินทร์ ภักดีกุล เกิดที่ บ้านบางขุนพรหม กรุงเทพมหานคร

หลวงสุรยุทธโยธาหาญได้รับราชการเป็น ราชองครักษ์ประจำพระองค์ ในจอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ในระหว่างที่ 2443 - 2448 เซนต์ปีเตอร์สเบิร์ก ประเทศรัสเซีย - Luangh Surayudh first aide-de-camp to Prince Chakrabongse 
นายพันตรี หลวงสุรยุทธโยธาหาญ (ชื่น ภักดีกุล) องครักษ์สมเด็จกรมขุนพิศณุโลก เป็นผู้บังคับหน่วย กรมจเรทหารราบ ศร. ได้เริ่มก่อตั้งเมื่อ พ.ศ.2449 มีนามหน่วยว่า กรมจเรทหารราบ ตั้งอยู่ใน กห. จว.พระนคร มีหน้าที่ตรวจกิจการของเหล่า ร. รับผิดชอบพัฒนาวิทยาการ และการจัดของเหล่า ร. กรมยุทธนาธิการ ขึ้นตรงต่อ กรมจเรทหารบก

นายพันเอก พระวิภาคภูวดล เป็น เจ้ากรมแผนที่ทหารบก ไปราชการปักปันเขตแดนสยามกับฝรั่งเศ เมื่อ พ.ศ. 2450

พระยาภักดีภูธร เป็นองคมนตรี ในพระบาทสมเด็จพระมงกุฎเกล้าเจ้าอยู่หัว พ.ศ. 2462

ครั้นเมื่อเสร็จสิ้นงานพระราชพิธีถวายพระเพลิงพระบรมศพ สมเด็จพระศรีพัชรินทราบรมราชินีนาถ พระบรมราชชนนี พระพันปีหลวงแล้ว เจ้าฟ้าจักรพงษ์ภูวนาถจึงขอพระบรมราชานุญาตจากพระบาทสมเด็จพระเจ้าอยู่หัวฯ ขอลาพักผ่อน ครั้นเมื่อได้รับพระบรมราชานุญาตแล้ว พระองค์ทรงแต่งตั้งให้นายพลตรี"พระยาภักดีภูธร" เจ้ากรมแผนที่ทหารบกเป็นผู้รักษาการในตำแหน่งเสนาธิการทหารบกแทนพระองค์ ตั้งแต่วันที่ 4 มิถุนายน พ.ศ. 2463
แคว้นนูแวลากีแตน

นูแวลากีแตน () เป็นแคว้นที่ใหญ่ที่สุดในประเทศฝรั่งเศส อยู่ทางภาคตะวันตกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นอากีแตน, แคว้นปัวตู-ชาร็องต์ และแคว้นลีมูแซ็งเข้าด้วยกัน
แคว้นกร็องแต็สต์

กร็องแต็สต์ () เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงเหนือของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นช็องปาญาร์แดน, แคว้นลอแรน และแคว้นอาลซัสเข้าด้วยกัน
แคว้นอ็อกซีตานี

อ็อกซีตานี () เป็นหนึ่งในแคว้น 18 แคว้นของประเทศฝรั่งเศส อยู่ทางภาคใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นมีดี-ปีเรเนและแคว้นล็องก์ด็อก-รูซียงเข้าด้วยกัน
แคว้นโอดฟร็องส์

โอดฟร็องส์ () เป็นหนึ่งในแคว้น 18 แคว้นของประเทศฝรั่งเศส อยู่ทางตอนเหนือสุดของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นนอร์-ปาดกาแลและแคว้นปีการ์ดีเข้าด้วยกัน
แคว้นโอแวร์ญ-โรนาลป์

โอแวร์ญ-โรนาลป์ () เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นโอแวร์ญและแคว้นโรนาลป์เข้าด้วยกัน
แคว้นบูร์กอญ-ฟร็องช์-กงเต

บูร์กอญ-ฟร็องช์-กงเต () เป็นหนึ่งในแคว้น 18 แคว้นของประเทศฝรั่งเศส อยู่ทางภาคกลาง-ตะวันออกของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นบูร์กอญและแคว้นฟร็องช์-กงเตเข้าด้วยกัน
จักรพรรดิไคกะ

จักรพรรดิไคกะ ( , ) จักรพรรดิองค์ที่ 9 แห่งราชวงศ์ญี่ปุ่นครองสิริราชสมบัติระหว่าง 14 ตุลาคม 158 ปีก่อนคริสตกาล – 23 พฤษภาคม 98 ปีก่อนคริสตกาล (พ.ศ 385- พ.ศ 445))

จักรพรรดิไคกะนับเป็นจักรพรรดิองค์สุดท้ายในยุค เก้าจักรพรรดิในตำนาน ()

จักรพรรดิไคกะขึ้นสืบราชบัลลังก์เป็นจักรพรรดิองค์ที่ 9 เมื่อวันที่ 14 ตุลาคม 158 ปีก่อนคริสตกาล(พ.ศ 385) หลังจากการเสด็จสวรรคตของจักรพรรดิโคเง็งโดยได้มีการประกอบพิธีราชาภิเษกเมื่อวันที่ 29 ธันวาคม 156 ปีก่อนคริสตกาล (พ.ศ 387)

จักรพรรดิไคกะเสด็จสวรรคตเมื่อวันที่ 23 พฤษภาคม 98 ปีก่อนคริสตกาล (พ.ศ 445)ที่พระราชวังหลวงนะระ
จักรพรรดิซุจิง

จักรพรรดิซุจิง ( , ) จักรพรรดิองค์ที่ 10 แห่งราชวงศ์ญี่ปุ่นครองสิริราชสมบัติระหว่าง 23 พฤษภาคม 98 ปีก่อนคริสตกาล – 9 มกราคม 29 ปีก่อนคริสตกาล (พ.ศ 445 - พ.ศ 514)

จักรพรรดิซุจิงนับเป็นจักรพรรดิญี่ปุ่นองค์แรกที่เรื่องราวของพระองค์ได้ถูกบันทึกไว้ในพงศาวดาร

จักรพรรดิซุจิงเสด็จขึ้นสืบราชบัลลังก์เมื่อวันที่ 23 พฤษภาคม 98 ปีก่อนคริสตกาลภายหลังจากการเสด็จสวรรคตของจักรพรรดิไคกะจนกระทั่งเสด็จสวรรคตเมื่อวันที่ 9 มกราคม 29 ปีก่อนคริสตกาลที่พระราชวังหลวงนะระหลังจากครองสิริราชสมบัติได้ 67 ปี
ตุ๊กตายาง

ตุ๊กตายาง()เป็นของเล่นทางเพศชนิดหนึ่งที่ใช้สำหรับการร่วมเพศของฝ่ายชายโดยทำมาจากวัสดุยางและซิลิโคน ตุ๊กตายางอาจประกอบด้วยของร่างกายทั้งหมดที่มีใบหน้าหรือเพียงแค่หัวกระดูกเชิงกรานหรือร่างกายส่วนอื่น ๆ ที่มีอุปกรณ์เสริม ( ช่องคลอด , ทวารหนัก , ปาก , อวัยวะเพศชาย ) สำหรับการกระตุ้นทางเพศ ส่วนที่บางครั้งจะสั่นและอาจจะถอดออกหรือแทนกัน
เกมเสน่หา

เกมเสน่หา เป็นละครโทรทัศน์ไทย แนว โรแมนติก-ดราม่า นำแสดงโดย จิรายุ ตั้งศรีสุข, ณฐพร เตมีรักษ์ ผลิตโดย บริษัท ละครไท จำกัด ดัดแปลงจากบทประพันธ์เรื่อง บ่วงเสน่หา ของ กันยามาส กำกับการแสดงโดย ชุดาภา จันทเขตต์ ออกอากาศทุกวันจันทร์-อังคาร เวลา 20.20 - 22.50 น. เริ่มตอนแรกวันจันทร์ที่ 25 มิถุนายน พ.ศ. 2561 ต่อจากละครเรื่อง ลิขิตรัก
ฟุตบอลชิงแชมป์สโมสรโลก 2015 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2015 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2015, เป็นทัวร์นาเมนต์ฟุตบอลที่เป็นเจ้าภาพโดย ประเทศญี่ปุ่น. ครั้งนี้เป็นนัดชิงชนะเลิศครั้งที่ 11 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.

รอบชิงชนะเลิศเป็นการตัดสินกันระหว่าง สโมสรจากอาร์เจนตินา รีเบร์เปลต, เป็นตัวแทนของ คอนเมบอล ในฐานะครองแชมป์ของ โกปาลีเบร์ตาโดเรส และสโมสรจากสเปน บาร์เซโลนา, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก. จะลงเล่นที่ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ เมื่อวันที่ 20 ธันวาคม พ.ศ. 2558.

บาร์เซโลนาชนะนัดนี้ด้วยผลการแข่งขัน 3–0 ส่งผลให้พวกเขาคว้าแชมป์ฟุตบอลชิงแชมป์สโมสรโลกมาครองเป็นสมัยที่สามได้สำเร็จ. 
ชัยชนะสำหรับบาร์เซโลนาถือเป็นโทรฟีที่ห้าของปี 2558.

รีเบร์เปลต ได้สิทธิ์สำหรับทัวร์นาเมนต์ในฐานะทีมชนะเลิศของ โกปาลีเบร์ตาโดเรส ฤดูกาล 2015, ด้วยการเอาชนะด้วยรวมผลสองนัด 3–0 เหนือ อูอาเอ็นแอล ใน นัดชิงชนะเลิศ. นี่เป็นครั้งแรกของรีเบร์เปลตที่ได้เข้าร่วมในทัวร์นาเมนต์นี้. พวกเขาเคยได้ลงเล่นสองครั้งในนาม อินเตอร์คอนติเนนตัล คัพ, ซึ่งเป็นรายการก่อนหน้านี้ของฟุตบอลชิงแชมป์สโมสรโลก, ชนะหนึ่งครั้งในปี (ค.ศ. 1986) และแพ้หนึ่งครั้งในปี (ค.ศ. 1996). พวกเขาได้เข้ามาถึงรอบชิงชนะเลิศหลังจากที่เอาชนะสโมสรจากญี่ปุุ่น ซานเฟรช ฮิโระชิมะ ในรอบรองชนะเลิศ.

บาร์เซโลนา ได้สิทธิ์สำหรับทัวร์นาเมนต์ในฐานะทีมชนะเลิศของ ยูฟ่าแชมเปียนส์ลีก ฤดูกาล 2014–15, ด้วยการเอาชนะ 3–1 ในการพบกับ ยูเวนตุส ใน เกมนัดชิงชนะเลิศ. นี่เป็นครั้งที่สี่ของบาร์เซโลนาที่ได้เข้าร่วมในทัวร์นาเมนต์, หลังจากที่ได้ชัยชนะในรายการนี้ถึงสองครั้งด้วยกันในปี ค.ศ. 2009 และ ค.ศ. 2011, เช่นเดียวกันกับการเป็นรองชนะเลิศใน ค.ศ. 2006. พวกเขาได้ลงเล่นหนึ่งครั้งใน อินเตอร์คอนติเนนตัล คัพ, แพ้หนึ่งครั้งในปี (ค.ศ. 1992). พวกเขาเข้าสู่นัดชิงชนะเลิศหลังจากเอาชนะสโมสรจากจีน กว่างโจว เอเวอร์แกรนด์ ในรอบรองชนะเลิศ.